Diari Oficial de la Generalitat Valenciana


Sumari del DOGV 5675, del 08-01-2008 (2007/15500)

RESOLUCIÓ de 10 de desembre de 2007, de la Direcció General del Llibre, Arxius i Biblioteques, per la qual es minoren i deixen sense efecte determinades concessions d'ajudes a les associacions de bibliotecaris de la Comunitat Valenciana.
---------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5675

Data del DOGV
:   08-01-2008

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2007/15687


Data del document
:   10-12-2007

Organisme emissor
:   Conselleria de Cultura i Esport

Tipus de document
:   Resolució

Anàlisi jurídica

 Descriptors 

:   * biblioteca
    * ajuda pública
    * professió de la informació
    * associació professional
    * suport econòmic

RESOLUCIÓ de 10 de desembre de 2007, de la Direcció General del Llibre, Arxius i Biblioteques, per la qual es minoren i deixen sense efecte determinades concessions d'ajudes a les associacions de bibliotecaris de la Comunitat Valenciana. [2007/15538]  
Per Orde de 27 de novembre de 2006, de la conselleria de Cultura, Educació i Esport (DOGV 5416 de 28 de desembre de 2006), es va convocar concurs públic per a la concessió d'ajudes a les associacions de bibliotecaris de la Comunitat Valenciana.  
Per Resolució de 22 de maig de 2007 de la conselleria de Cultura, Educació i Esport, es van adjudicar ajudes a les associacions de bibliotecaris de la Comunitat Valenciana.  
L'esmentada Orde de 27 de novembre de 2006 establia en les seues bases els requisits per a la concessió d'ajudes, sol·licituds i terminis màxims de justificació.  
Finalitzat el termini i procés de presentació de justificacions a les ajudes mencionades i en virtut de les facultats atorgades per la repetida orde, resolc:  
1. Minorar en la quantitat baix referida l'adjudicació de les ajudes a les associacions de bibliotecaris de la Comunitat Valenciana a les següents associacions per no haver justificat correctament en la seua totalitat la subvenció concedida:  
Associació de Bibliotecaris Valencians 4928,99  
2. Deixar sense efecte l'adjudicació de les ajudes a les associacions de bibliotecaris de la Comunitat Valenciana a les següents associacions per renúncia a l'ajuda, no haver justificat en termini o haver justificat tota l'ajuda incorrectament:  
Associació Valenciana d'Especialistes en Informació (AVEI)  
Contra la present resolució, que posa fi a la via administrativa, es podrà interposar recurs contenciós administratiu en el termini de dos mesos, a comptar de l'endemà de la seua notificació, davant de la Sala Contenciosa Administratiu del Tribunal Superior de Justícia de la Comunitat Valenciana, de conformitat amb el que preveuen els articles 10 i concordants de la Llei 29/1998, de 13 de juliol, Reguladora de la Jurisdicció Contenciós Administrativa.  
Tot això sense perjuí de la interposició de recurs potestatiu de reposició davant de la directora general del Llibre, Arxius i Biblioteques, en el termini d'un mes des de l'endemà de la seua publicació, d'acord amb el que disposa els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener.  
València, 10 de desembre de 2007.- La directora general del Llibre, Arxius i Biblioteques: Silvia Caballer Almela.